**ΑΝΑΚΟΙΝΩΣΗ ΠΡΟΣ ΦΟΙΤΗΤΕΣ**

**TOY Τ.Ε.Ι. ΚΡΗΤΗΣ**

Καλούνται οι φοιτητές και οι φοιτήτριες που επιθυμούν να συμμετέχουν δια ζώσης ή εξ’ αποστάσεως στα μαθήματα της **«Μονάδα Καινοτομίας και Επιχειρηματικότητας (ΜΟ.Κ.Ε) Τ.Ε.Ι Κρήτης»**, να κάνουν εγγραφή με τη συμπλήρωση της σχετικής φόρμας που μπορούν να την ανακτήσουν στον ακόλουθο σύνδεσμο  <https://moke.teicrete.gr/en/register-to-class>, μέχρι 21/03/2014.

Τα μαθήματα συγκεκριμένα είναι: 1) **«Εισαγωγή στην Καινοτομία και Επιχειρηματικότητα»** 2) **«Ανάπτυξη Επιχειρηματικών Σχεδίων Καινοτομικών Εφαρμογών»**. Είναι διατμηματικά και εντάσσονται στα προγράμματα σπουδών της Ανώτατης Εκπαίδευσης, σύμφωνα με το ισχύον θεσμικό και κανονιστικό πλαίσιο (ως υποχρεωτικά, κατ’ επιλογήν ή προαιρετικά). Απευθύνονται δε στους φοιτητές/ιες όλων των Τμημάτων του ΤΕΙ Κρήτης, που φοιτούν τυπικά στο ΣΤ’ και Ζ’ Εξάμηνο του κάθε Τμήματος.

Απαραίτητη προϋπόθεση για να παρακολουθήσουν οι φοιτητές/ιες το μάθημα **«Ανάπτυξη Επιχειρηματικών Σχεδίων Καινοτομικών Εφαρμογών»** είναι η επιτυχής παρακολούθηση του μαθήματος **«Εισαγωγή στην Καινοτομία και Επιχειρηματικότητα»**.

Σας υπενθυμίζουμε ότι στους φοιτητές/ιες που θα παρακολουθήσουν και τα δύο μαθήματα θα χορηγείται ειδικό πιστοποιητικό επιτυχούς παρακολούθησης.

Tηλ. Γραμματείας ΜΟΚΕ: 2810-379.169.

Ηράκλειο 19/02/2014

Επιστημονικός Υπεύθυνος της ΜΟ.Κ.Ε του ΤΕΙ Κρήτης

Αναστασάκης Ανδρέας